
JavaScript | Tutorial
[bookmark: _4uuksckhur7d]JavaScript og CSS

JavaScript forbindes ofte med interaktion, men det er også muligt at tilføje CSS styling med JavaScript. Du kan endda gøre det på flere forskellige måder.

Den mest direkte måde er at benytte det indbyggede style-objekt, som indeholder alle de properties, du kender fra CSS.  Hvis du har en vis erfaring med CSS, vil du hurtigt føle dig hjemme.
Den eneste forskel er nemlig syntaksen.  
Properties, som i CSS består af to eller flere ord adskilt af [-] er i JavaScript ændret til camelcase - det vil sige at bindestregerne mellem ordene fjernet og erstattet af stort begyndelsesbogstav i hvert ord.

I tabellen herunder kan du se en række eksempler på syntaksen ved forskellige styles bestående af et, to eller tre ord i henholdsvis CSS og JavaScript.

	CSS
	JavaScript

	color
	color

	background-color
	backgroundColor

	transition-timing-function
	transitionTimingFunction

	font-family
	fontFamily

	margin
	margin

	border-radius
	borderRadius



W3Schools har publiceret en liste over alle properties til style-objektet:
https://www.w3schools.com/jsref/dom_obj_style.asp

[bookmark: _46m3u72m9xpa]Inline CSS
I eksemplet herunder vælges først elementet med en CSS class ved navn header, som gemmes i variablen element. Derefter benyttes style-objektet til at tilføje to CSS properties til det valgte element.

Javascript:
	var element = document.querySelector('.error');
element.style.backgroundColor = 'red';
element.style.padding = '10px';



I HTML-dokumentet vil der blive tilføjet en style-attribut med de to CSS properties til det valgte element.

HTML:
	<div class="error" style="background-color: red; padding: 10px"></div>



Du kan tilføje så mange styles, som du ønsker. De skal tilføjes efter tur, som vist i eksemplet herunder.

Javascript:
	var element = document.querySelector('.menu');
element.style.color = '#fff';
element.style.backgroundColor = 'red';
element.style.fontFamily = 'Arial';
element.style.border = 'solid 1px green';
element.style.borderRadius = '50%';



Denne måde er ikke optimal, da den tilføjer inline CSS, hvilket ikke kan overskrives af selectors i et eksternt stylesheet , da inline CSS har en højere specificity.

Det er nemt at tilføje inline CSS med JavaScript, men det betyder ikke, at du skal.

Et anden måde, der ofte er et bedre valg, er at benytte JavaScript til at tilføje class attributter til HTML-elementerne i stedet og på den måde aktivere eksisterende CSS-kode i dit stylesheet.

[bookmark: _ykmbobm9fqfa]CSS classes
Ud over inline CSS-kode, som tilføjes til direkte til HTML-dokumentet, så har du også mulighed for at tilføje, ændre og slette CSS classes.
Dette er et mere hensigtsmæssig valg end inline CSS, som fuldstændig ødelægger CSS kaskaden og principperne omkring nedarvning.

[bookmark: _xdc9s98s4lhq]className
Dette er en JS property, som gør det muligt at tilføje CSS classes til HTML-elementer.
Bemærk, at den erstatter de eksisterende classes, så hvis du ønsker at tilføje en ekstra class til et element, der allerede har, så skal du ikke benytte denne property.

Javascript:
	var element = document.querySelector('ul').className = 'menu';



[bookmark: _tw5gc39t7uyl]classList.add()
Dette er metoden, du skal benytte, hvis du vil tilføje CSS classes til HTML-elementer uden at slette eksisterende classes.

Javascript:
	var element = document.querySelector('.menu-item').classList.add('.active');



[bookmark: _6cy6kbtoipp5]classList.contains()
Denne metode er en boolean, der returnerer true, hvis betingelsen testes sand - d.v.s. hvis class attributten indeholder den class, der spørges efter.

Javascript:
	var element = document.querySelector('.menu-item').classList.contains('active');



[bookmark: _tdeo34no3bi]classList.toggle()
Dette er metoden, du skal benytte, hvis en CSS class skiftevis skal tilføjes og fjernes igen fra det samme element. Metoden fjerner den valgte CSS class, hvis den er tilføjet og tilføjer den, hvis den mangler.

Javascript:
	var element = document.querySelector('.menu').classList.toggle('show');



[bookmark: _uw7v2i1ytn59]classList.remove()
Dette er metoden, du skal benytte, hvis du vil fjerne udvalgte CSS classes fra HTML-elementer uden at slette andre classes.

Javascript:
	var element = document.querySelector('ul').classList.remove('menu');

